# ПРАТЕНИЧКО ПРАШАЊЕ

Од пратеникот Сулејман Рушити, поставено на

57-та седница на Собранието на Република Македонија,

одржана на 28 мај 2009 година

Пратеничкото прашање гласи:

Сведоци сме на еден настан што не е пријатен, неубаво политичко дејствување што на Република Македонија всушност и попречува во тоа што е приоритет, а тоа се добрососедските односи, односно грешката што се на­пра­ви при инаугурацијата на Претседателот Иванов и поканувањето или непоканувањето и тактизирањето во тоа време. Целата јавност мислеше дека тоа ќе се коригира и се очекуваше денеска во Република Македонија, во службена посета да дојде Претседателот на Република Косово. Меѓутоа, сепак сега има друго образложение и посетата не можела да биде службена затоа што Македонија нема воспоставено дипломатски односи на ниво на амбасадори со Република Косово.

Моето прашање е колку и што прави Министерството за надворешни работи, бидејќи актуелната реалност е дека во Собраниево и Република Македонија, всушност ја има признаено независноста на Република Косово и сигурно дека треба да следи воспоставување дипломатски односи на ниво на амбасадори. До која фаза е оваа постапка, за да немаме вакви слични непријатни настани што сигурно, уште повеќе го отежнуваат патот на евро­ин­те­гративните процеси на Република Македонија, бидејќи тоа, на некој начин ги оштетува и меѓуетничките односи во земјата.

Прашањето го поставувам до министерот за надворешни работи.